BEQUES PER A PARTICIPAR EN EL PLANTER D'INVESTIGACIÓ DE LA CÀTEDRA D'INFERMERIA FAMILIAR I COMUNITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5244)
  + [Valencià](/va/acuerdo/5244)






Selector de idioma

Leer

* [Español](/es/acuerdo/5244)
* [Valencià](/va/acuerdo/5244)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES PER A PARTICIPAR EN EL PLANTER D'INVESTIGACIÓ DE LA CÀTEDRA D'INFERMERIA FAMILIAR I COMUNITÀRIA[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





BEQUES PER A PARTICIPAR EN EL PLANTER D'INVESTIGACIÓ DE LA CÀTEDRA D'INFERMERIA FAMILIAR I COMUNITÀRIA

Data d'aprovació
:   17/04/2019

Data de publicació
:   17/04/2019

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5244.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5244)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5244)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES PER A PARTICIPAR EN EL PLANTER D'INVESTIGACIÓ DE LA CÀTEDRA D'INFERMERIA FAMILIAR I COMUNITÀRIA&url=https://www.boua.ua.es/va/acuerdo/5244)

**Títol:** BEQUES PER A PARTICIPAR EN EL PLANTER D'INVESTIGACIÓ DE LA CÀTEDRA D'INFERMERIA FAMILIAR I COMUNITÀRIA

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dimecres, 17 d'abril de 2019

BEQUES PER A PARTICIPAR EN EL PLANTER D’INVESTIGACIÓ DE LA CÀTEDRA D’INFERMERIA FAMILIAR I COMUNITÀRIA

La Càtedra d'Infermeria Familiar i Comunitària, amb el propòsit de donar suport i distingir la investigació en infermeria familiar i comunitària, convoca les beques per a estudiants de grau d'Infermeria de la Universitat d'Alacant, que han de regir-se per les bases que a continuació es detallen.

OBJECTIU

Promocionar la investigació sobre infermeria familiar i comunitària de l’estudiantat del grau d'Infermeria de la Universitat d'Alacant.

REQUISITS

Poden accedir a aquesta beca estudiants de 2n, 3r i 4t del grau d'Infermeria de la Universitat d'Alacant.

NATURA

Les tres beques, per un valor de 1.000 € cadascuna, implicaran una aportació anual total de 3.000 € destinats a les despeses derivades de la formació i el desenvolupament de l’estudiantat en les línies d'investigació del Grup Ribera Salut (departaments de Salut de Torrevella i del Vinalopó) en què s'incorporen.

MARC LEGAL I PRESSUPOSTARI

La dotació màxima destinada a aquesta convocatòria és de 3.000 € i es troba consignada en l'orgànica 67.32.3G.20.43 del pressupost de la Càtedra d'Infermeria Familiar i Comunitària. L'execució d'aquesta dotació està supeditada a la disponibilitat de liquiditat de la UA.

La dotació assignada s'ajustarà, en els principis bàsics, a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

CRITERIS DE CONCESSIÓ

Aquest document estableix el barem que la comissió valorarà per a l'admissió en el planter d'investigació de la Càtedra d'Infermeria Familiar i Comunitària concedida per la Càtedra d'Infermeria Familiar i Comunitària. Els conceptes que es valoraran són:

1. Expedient acadèmic.

2. Carta de motivació dirigida al president de la Càtedra d'Infermeria Familiar i Comunitària

3. Carta de recomanació d'algun professor o d’alguna professora de la Facultat de Ciències de la Salut de la Universitat d'Alacant.

4. Entrevista personal.

5. Altres mèrits.

Criteris de valoració dels mèrits al·legats d’acord amb els quatre apartats bàsics:

1. Expedient acadèmic (25 punts)

1.1 Expedient acadèmic global de la titulació (màxim 15 punts)

S'aplicarà la nota mitjana oficial de l'expedient acadèmic, avaluada sobre 10, dels cursos que haja completat cadascun dels candidats i de les candidates i en funció del curs en què estiga matriculat o matriculada (2n, 3r o 4t) de la titulació del grau d'Infermeria. La nota mitjana així obtinguda es multiplicarà pel factor 3,2.

1.2. Expedient acadèmic específic de la titulació (màxim 10 punts). S'aplicarà la nota mitjana, avaluada sobre 10, d'aquelles assignatures específiques d'infermeria familiar i comunitària i investigació de l'expedient acadèmic presentat. La nota mitjana així obtinguda es multiplicarà pel factor 6,4.

2. Carta de motivació dirigida al president de la Càtedra d'Infermeria Familiar i Comunitària (25 punts)

3. Carta de recomanació d'algun professor o d’alguna professora de la Facultat de Ciències de la Salut de la Universitat d'Alacant (15 punts)

4. Entrevista personal (25 punts). L'entrevista serà personal i serà duta a terme, almenys, per dos dels membres del jurat.

5. Altres mèrits (10 punts)

5.1 Coneixement de l'anglès (màxim 5 punts)

Els nivells d'anglès es valoraran segons la certificació expedida per organisme oficial acreditat i d'acord amb l’escala següent: nivell B1 (0,75 punts); nivell B2 (1,25 punts); nivells C1 i C2 (3 punts).

5.2 Altres aspectes no recollits en els apartats anteriors (màxim 5 punts)

S’hi valoraran aspectes com beques, premis i distincions, gestió de serveis d'infermeria familiar i comunitària, coneixement d'altres idiomes. Per a la baremació d'aquests apartats, la comissió tindrà en compte amb caràcter general els principis següents:

- Cadascun dels mèrits serà valorat en un sol concepte.

- En el cas que alguna de les persones sol·licitants sobrepasse la màxima puntuació establida en qualsevol dels apartats o subapartats considerats, s'establirà un criteri de proporcionalitat entre les puntuacions de totes les persones sol·licitants. És a dir, a qui sobrepasse la màxima puntuació en un apartat se li atorgarà la puntuació màxima en eixe apartat, mentre que la puntuació de la resta de sol·licitants es farà de forma proporcional. Per això, tant la puntuació aconseguida en cadascun d'aquests apartats com la puntuació total aconseguida en el concurs ha de ser considerada únicament i exclusivament com una mesura relativa establida respecte de la resta de candidats i candidates del mateix concurs.

Tots els mèrits presentats hauran de ser avalats amb documentació acreditativa perquè puguen ser valorats.

FORMALITZACIÓ DE LES SOL·LICITUDS

Les persones que opten a participar en el planter d’investigació han de presentar la candidatura segons els criteris següents:

- Sol·licitud personal segons el model al qual es pot accedir a través de:

<http://catedraefyc.ua.es/index.php/catedra/becas-premios/243-semillero-de-investigaci%C3%B3n-de-la-c%C3%A1tedra-de-enfermer%C3%ADa-familiar-y-comunitaria.>

- Expedient acadèmic expedit per la Facultat de Ciències de la Salut de la Universitat d'Alacant.

- Carta de motivació personal dirigida al president de la Càtedra d'Infermeria Familiar i Comunitària i carta de recomanació d'alguna professora o d’algun professor de la Facultat de Ciències de la Salut de la Universitat d'Alacant.

Les candidatures s'han de presentar en el Registre General o en els registres auxiliars de la Universitat d'Alacant:

REGISTRE GENERAL DE LA UNIVERSITAT D'ALACANT  
Universitat d'Alacant  
Ap. 99 - 03565 Alacant

En el sobre caldrà indicar clarament:

CÀTEDRA D'INFERMERIA FAMILIAR I COMUNITÀRIA  
BECA D'INVESTIGACIÓ EN INFERMERIA FAMILIAR I COMUNITÀRIA  
Departament d'Infermeria Comunitària, Medicina Preventiva i Salut Pública i Història de la Ciència

Les candidatures hauran de ser enviades també per correu electrònic en format PDF al correu electrònic següent: [yvquvgirawk@dzhzs.caf](mailto:tdvwvxazkrj@mbxuf.sso)

No rebre la documentació per aquesta via implicarà l'exclusió de la convocatòria.

La participació en aquesta convocatòria implica l'acceptació d’aquestes bases.

TERMINI DE PRESENTACIÓ

El termini de presentació de candidatures serà de l'1 al 31 de maig del 2019.

COMISSIÓ DE SELECCIÓ

Té com a competència avaluar les sol·licituds presentades i establir l'ordre de prelació de les persones candidates que hi participen.

La decisió d'admissió en el planter d'investigació serà determinada per un jurat format pel director de la Càtedra d'Infermeria Familiar i Comunitària, que actuarà com a president. Actuaran com a vocals un representant de Ribera Salut i un representant de l'Associació d'Infermeria Comunitària (AEC), que actuarà com a secretari, els quals realitzaran la selecció i la valoració de les persones candidates i en justificaran els mèrits d’acord amb la documentació aportada.

Les persones admeses ho seran per consens (unanimitat) o, si escau, per majoria simple. En cas d'empat, el vot de la presidència decidirà.

RESOLUCIÓ

Les 3 persones admeses en el planter d'investigació de la Càtedra d'Infermeria Familiar i Comunitària (una per cada curs de 2n, 3r i 4t), ho seran entre les sol·licituds rebudes i resoltes pel jurat. El jurat podrà podrà declarar el premi desert.

La decisió del jurat es donarà a conèixer a les persones candidates i serà publicada en la pàgina web de la Càtedra d'Infermeria Familiar i Comunitària.

L'aportació econòmica quedarà dipositada a la Càtedra d'Infermeria Familiar i Comunitària per a la gestió segons les necessitats consignades i justificades per part dels responsables del Grup Ribera Salut (departaments de Salut de Torrevella i del Vinalopó) en els quals es troben integrats els grups de treball a què s'incorporaran les persones seleccionades.

PROTECCIÓ DE DADES DE CARÀCTER PERSONAL

Les dades de caràcter personal que consten en la sol·licitud seran tractades per la Universitat d'Alacant com a «responsable» i incorporades a l'activitat de tractament «subvencions, beques, ajuts i premis». La finalitat d'aquest tractament de dades personals serà la gestió i la resolució de la convocatòria, una finalitat basada en l'interès públic de la convocatòria i en la sol·licitud de participació.

En el marc dels tractaments esmentats, les dades no seran cedides a tercers excepte obligació legal.

Pot exercir els drets d'accés, rectificació, supressió i portabilitat de les dades, de limitació i oposició al tractament, com també a no ser objecte de decisions basades únicament en el tractament automatitzat de les dades, quan siguen procedents, davant la Gerència de la Universitat en el Registre General de la Universitat d'Alacant, o bé a través de la seu electrònica (<https://seuelectronica.ua.es>).

RECURSOS

Contra aquesta convocatòria i els actes administratius que se’n deriven es pot interposar recurs d'alçada previst en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, en el termini d’un mes comptador des de l'endemà de les publicacions o notificacions. El recurs podrà ser interposat davant l'òrgan que va dictar l'acte que s'impugna o davant el rector com a òrgan competent.

CONSIDERACIONS FINALS

Les persones admeses hauran d'indicar en anuncis, informacions o publicacions resultants de treballs o projectes realitzats, posteriors a la resolució del jurat, que formen part del planter d'investigació de la Càtedra d'Infermeria Familiar i Comunitària.

Alacant, 17 d'abril de 2019

La Secretaria General

Esther Algarra Prats





[Carretera Sant Vicent del Raspeig s/n  
03671 Sant Vicent del Raspeig - Alacant  
 Tel. 28 643 6757 - Fax 73 228 3200](https://www.google.es/maps/@67.203649,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12344&trk=tyah&trkInfo=tarId%3I0755886669097%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)